Qui va ser Carme Mir?
Carme Mir i Llusada, coneguda pel nom comercial de Carmen Mir, (Balsareny, Bages, 1903 - Barcelona, 1986) fou una dissenyadora de moda manresana.
De família manresana, va néixer a Balsareny, on la família residia temporalment a causa de la feina del seu pare, que es dedicava a muntar fàbriques. L'any 1940 obrí la seva casa taller a Manresa on hi treballaven 35 noies, entre aprenentes i oficiales. Durant els anys seixanta i primers setanta fou la creadora d'alta costura que més seguí les tendències renovadores del moment. Esdevingué una de les modistes d'alta costura més destacades d'Espanya. Vestia models i dames de l'alta societat. La seva firma d'alta costura s'instal·là a Barcelona, a la rambla Catalunya i al carrer Provença. A Madrid tingué dues cases de costura, a la Puerta del Sol i al carrer Alcalá.
Va fer el salt internacional en la Fira Mundial de Nova York l'any 1965, on s'endugué models catalanes, fet inusual a l'època. A Houston vestí el personal de l'Ajuntament. L'any 1968 va ser també l'encarregada de dissenyar l'uniforme dels atletes espanyols als Jocs Olímpics de Mèxic.
A primers dels setanta fou una de les creadores d'alta costura que més seguí les tendències renovadores del moment: s'inspirava en corrents pictòrics. Dona de caràcter emprenedor i arriscada, fou una gran creadora de talent, amb una gran projecció internacional: les seves col·leccions desfilaren per Europa, Austràlia, i els Estats Units.
Carme Mir obtingué el 1967 a Barcelona el títol d'Importadora de l'Any. Actualment la continuadora de la firma és la seva jove Elisa Lacambra.
La Col·lecció tèxtil Antoni de Montpalau conserva una sèrie de vestits emblemàtics de la seva producció.
Una dissenyadora de moda manresana.